Rimac Automobili najavili su svoj novi hiperautomobil koji će, kako su sami rekli, biti nešto potpuno novo.

Da u Rimcu spremaju nasljednika svog Concept_Onea, zna se već dugo, no ovo je prvi put da su s javnošću podijelili i naznake kako će taj automobil izgledati.

Na svom su Twitteru objavili kako će njihov novi uradak imati premijeru na Ženevskom sajmu automobila 2018. godine.

Soon to be revealed: The all-new #Rimac hypercar, a true game changer.

Premieres at Geneva 2018. Stay tuned. #NextGenerationHypercar pic.twitter.com/XlceALS3S3 — Rimac Automobili (@AutomobiliRimac) December 1, 2017

Još se prije nekoliko mjeseci počelo šuškati kako Rimac priprema novu jurilicu kojom će ponovno iznenaditi sve, ali dosad nije bilo nikakvih konkretnih informacija.

Nedavno je Aco Momčilović iz Rimac Automobila, govoreći na jednoj konferenciji o budućnosti njihovih automobila dao veoma slikovit opis daljnjeg razvoja. Rekao je kako će Rimac Automobili nastaviti raditi još novije i još bolje koncepte koji će biti "prvi na tržištu".

Tada nije želio otkriti što to točno znači, niti u kom smjeru Rimac Automobili idu, ali se zna da su u posljednje vrijeme krenuli s intenzivnim zapošljavanjem i traženjem veće lokacije za širenje proizvodnje.

Za to su i dobili 30 milijuna eura tešku investiciju.

Što god da nam iz Rimac Automobila pripreme, sigurno će biti novi iskorak u industriji električnih automobila.

